निंबाहेड़ा | संस्कृतिरक्षा मंच के बैनर तले निकली जनाक्रोश रैली
निंबाहेड़ा | संस्कृतिरक्षा मंच के बैनर तले निकली जनाक्रोश रैली के दौरान राष्ट्रपति के नाम एसडीएम को ज्ञापन देकर केरल राज्य सरकार को बर्खास्त करने की मांग की गई। आरोप लगाए गए कि केरल में राज्य सरकार के संरक्षण में माकपा के लोग हिंदूवादी राष्ट्रवादी संगठनों के कार्यकर्ताओं को प्रताड़ित कर रहे हैं। रैली में मंच सहित राष्ट्र स्वयं सेवक संघ भाजपा सहित हिंदूवादी संगठनों के कार्यकर्ता शामिल हुए। रैली के बाद उपखंड कार्यालय के सामने धरना-प्रदर्शन धर्मसभा की गई। इसके बाद राष्ट्रपति के नाम एसडीएम इंद्राजसिंह को ज्ञापन सौंपा। मंच के जिला सहसंयोजक प्रकाश शर्मा ने बताया कि निंबाहेड़ा सहित छोटीसादड़ी, बड़ीसादड़ी, डूंगला, सांवलियाजी, भदेसर क्षेत्र से आए लोग स्वामी विवेकानंद सर्किल के पास पुराने विद्या निकेतन प्रांगण पर एकत्रित हुए। इसके बाद जनाक्रोश रैली प्रारंभ हुई, जो विभिन्न मार्गों से होते हुए उपखंड कार्यालय पहुंच धर्मसभा में परिवर्तित हो गई। रैली में लोग हाथों में केरल में हो रहे कथित नरसंहार के विरोध में केरल सरकार को बर्खास्त करने की मांग लिखी पटि्टकाएं लिए चल रहे थे।
bho_Deva hin_Deva